CELEX: C2007/170/60
Language: et
Date: 2007-07-21 00:00:00
Title: Kohtuasi T-177/07: 23. mail 2007 esitatud hagi — Mediaset versus komisjon

21.7.2007   
            
            
               ET
            
            
               Euroopa Liidu Teataja
            
            
               C 170/31
            
         23. mail 2007 esitatud hagi — Mediaset versus komisjon
   (Kohtuasi T-177/07)
   (2007/C 170/60)
   Kohtumenetluse keel: inglise
   Pooled
   
      Hageja: Mediaset SpA (Milano, Itaalia) (esindajad: Solicitor D. O'Keeffe, advokaadid K. Adamantopoulos ja G. Rossi)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada EÜ asutamislepingu artikli 230 (endine artikkel 173) alusel komisjoni 24. jaanuari 2007. aasta otsus riigiabi C 52/2005 kohta, mida Itaalia Vabariik andis digitaaldekoodrite toetusega ostmiseks, eriti selle artiklid 1 ja 3;
            
         
               —
            
            
               mõista kõik käesoleva menetlusega seotud hageja kohtukulud välja kostjalt.
            
         Väited ja peamised argumendid
   Hageja taotleb komisjoni 24. jaanuari 2007. aasta otsuse KOM(2006) 6634 lõplik (1), milles komisjon leidis, et Itaalia kehtestatud kava tasulise televisiooni teenuseid pakkuvate maapealsete digitaalringhäälinguorganisatsioonide ja tasulise kaabeltelevisiooni operaatorite kasuks on riigiabi, mis ei vasta ühisturu nõuetele.
   Hageja, kes on asjaomase riigiabi saaja, esitab järgnevad väited.
   Esiteks väidab hageja, et komisjon on rikkunud õigusnormi EÜ artikli 87 lõike 1 kohaldamisel ja tõlgendamisel selles osas, milles i) komisjon leidis, et otse tarbijatele antud abi kuulub EÜ artikli 87 lõike 1 kohaldamisalasse; ii) komisjon leidis, et meede andis hagejale valikulise „majandusliku eelise”; iii) komisjon leidis, et meede on valikuline, kuna see on väidetavalt diskrimineeriv ja iv) komisjon leidis, et meede moonutab konkurentsi ühisturul.
   Hageja väidab lisaks, et komisjon on teinud ilmse hindamisvea ja ilmselgelt rikkunud õigusnormi, kui ta leidis, et meede ei vasta EÜ artikli 87 lõike 3 punkti c kohaselt ühisturu nõuetele.
   Lisaks väidab hageja, et komisjon on rikkunud olulist menetlusnormi, esitades vasturääkivaid ja ebapiisavaid põhjendusi vastuolus EÜ artikliga 253.
   Lõpetuseks väidab hageja, et komisjon on rikkunud nõukogu määruse nr 659/1999 (2)artiklit 14, nõudes abi tagasimaksmist, kuna ta ei võtnud arvesse, et i) hagejal oli õiguspärane ootus eeldada, et väidetav abi oli õiguspärane, ja ii) kuna on võimatu määratleda abisummat ja välja selgitada võimalikke kaudseid abisaajaid.
   
      (1)  C 52/2005 (end. NN 88/2005, end. CP 101/2004).
   
      (2)  Nõukogu 22. märtsi 1999. aasta määrus (EÜ) nr 659/1999. millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT 1999 L 83, lk 1; ELT eriväljaanne 8/1, lk 339).